Det britiske kolonistyret var etnisk lagdelt: briter på toppen av administrasjonen, egyptere i mellomposisjon og sudanesere i lavere stillinger. I det militære bestrebet man seg på å holde egyptere og sudanere adskilt. Som følge av den egyptiske revolusjonen i 1919 som krevde selvstendighet fra Storbritannia dannet det seg en egyptisk opposisjon til britene også i Khartoum, 60 offiserer underskrev et kommuniké som støttet egyptisk selvstendighet. Britene begynte å gjøre forberedelser på å fjerne egyptere fra det militære i Sudan. 27. november 1924 gjorde en bataljon i den sudanesiske hæren opprør i Khartoum, men opprøret enkelt slått ned. I 1925 startet britene utvisningen av egyptere, samtidig som Sudan Defence Force ble opprettet.